ปลัดคลังสั่งขรก.FIT ทั่วประเทศ
ปลัดกระทรวงการคลัง มอบนโยบายข้าราชการทั่วประเทศ ชี้ยึดค่านิยมการทำงานแบบ FIT&nbsp; สร้างวัฒนธรรมการทำงานของข้าราชการรูปแบบใหม่
22 มิ.ย. 2553

ปลัดกระทรวงการคลัง มอบนโยบายข้าราชการทั่วประเทศ ชี้ยึดค่านิยมการทำงานแบบ FIT  สร้างวัฒนธรรมการทำงานของข้าราชการรูปแบบใหม่ 
นายสถิตย์ ลิ่มพงศ์พันธุ์ ปลัดกรทรวงการคลัง กล่าวว่า ได้มอบนโยบายการทำงานให้กับข้าราชการส่วนกลางและภูมิภาคให้มีค่านิยมการทำงานที่มี 3 เรื่อง หรือ ที่เรียกย่อๆ ว่า FIT ส่วนแรกมาจาก Firm คือมีความมั่นคง การดำเนินงานต้องคำนึงถึงระเบียบวินัยทางด้านการคลัง มีความมั่นคงขององค์กร ส่วนที่สองมาจาก Innovative คือความทันสมัยด้วยนวตกรรม ถือเป็นการบริหารแบบมืออาชีพ กระทรวงการคลังขณะนี้เป็นการทำงานแบบไร้กระดาษ การเวียนหนังสือ การแจ้งเพื่อทราบ การออกคำสั่งไม่ต้องใช้กระดาษ เหลือแต่เรื่องที่ต้องอนุมัติที่ยังต้องใช้กระดาษอยู่
สำหรับส่วนที่สามมาจาก Transparent เป็นเรื่องความโปร่งใน ซึ่งทางกระทรวงการคลังได้ออกจรรญาบรรณไปแล้ว เพื่อให้การดำเนินงานทุกอย่างมีความโปร่งใส โดยเฉพาะอย่างยิ่งได้มีการกำหนดการรายงานการถือหลักทรัพย์ต่างๆ เพื่อให้มีความโปร่งใสว่าไม่ได้ใช้อำนาจในตำแหน่งหน้าที่ จากข้อมูลภายในเพื่อผลประโยชน์ในทางธุรกิจหรือลงทุนในตลาดหลักทรัพย์ นอกจากนั้น ยังห้ามข้าราชการเป็นที่ปรึกษาหรือเป็นกรรมการ หรือผู้จัดการ ในบริษัทที่มีความขัดแย้งเรื่องผลประโยชน์กับองค์กรที่ทำงานอยู่
นายสถิตย์ กล่าวว่า นโยบาย FIT ต้องการส่งเสริมวัฒนธรรมการทำงานของข้าราชการรูปแบบใหม่ ที่จะนำไปสู่การผลัดดันให้กระทรวงการคลังไปสู่กระทรวงที่เป็นเสาหลักทางเศรษฐกิจและการพัฒนาที่ยั่งยืน ซึ่งหมายถึงต้องผลักดันให้สังคมไทยมีความสมดุลทั้งด้านเเศรษฐกิต สังคม และสิ่งแวดล้อม